आय से दोगुनी ज्यादा प्रॉपर्टी बनाने वाले इंस्पेक्टर का चालान
आबूरोड रेलवे स्टेशन का इंचार्ज था, सितंबर 2015 में मासिक बंधी लेते पकड़ा गया था
क्राइमरिपोर्टर| जोधपुर
सीबीआईकी जोधपुर ब्रांच ने शुक्रवार को सीबीआई केसेज की विशेष अदालत में आरपीएफ के इंस्पेक्टर माधोलाल कंडारा के खिलाफ चार्जशीट पेश की और उसे न्यायिक हिरासत में भेजा। यह मामला आय से अधिक संपत्ति बनाने का है जिसमें उसने अपनी बरसों की नौकरी में जितना वेतन लिया, उससे दो गुना ज्यादा की संपत्ति बनाई थी। हालांकि यह संपत्ति खरीदने की कीमत है, बाजार कीमत तो करोड़ों में है।
सीबीआई ने बताया कि सितंबर 2015 में कंडारा को ब्यावर में एक ठेकेदार से 10 हजार रुपए लेते गिरफ्तार किया था। यह रिश्वत उसने सिविल ठेकेदार के बिल पास करने के लिए मासिक बंधी के तौर पर ली थी। इस केस में ट्रायल चल रहा है, मगर गिरफ्तारी के बाद उसके घर की तलाशी लेकर आय से अधिक संपत्ति बनाने का भी अलग से केस दर्ज किया था। उसका चालान शुक्रवार को पेश किया गया। कंडारा को भी पेश किया और न्यायिक हिरासत में भिजवाया गया। चालान में सीबीआई ने बताया कि उसने अपने सेवाकाल के वेतन-भत्तों की राशि से लगभग 85 प्रतिशत ज्यादा प्रॉपर्टी बनाई थी। यह प्रॉपर्टी उसने अपनी प|ी पढ़ रहे बच्चों के नाम से करवा रखी थी।
70हजार वेतन और 60 हजार की बंधी
कंडाराका वेतन गिरफ्तार होने तक करीब 70 हजार रुपए था। 85 प्रतिशत ज्यादा संपत्ति का मतलब है वह लगभग 60 हजार रुपए की एक्सट्रा कमाई करता था। जो ठेकेदारों वेंडर्स की मासिक बंधी के रूप में होती थी।
hin_Deva hin_Deva bho_Deva hin_Deva hin_Deva hin_Deva hin_Deva